झुमुर गीत
झुमुर गीत भारत में छोटानागपुर पठार में रहने वाले विभिन्न आदिवासियों और नीची जाति के हिन्दू समुदायों का एक लोक संगीत है, मुख्य रूप से झारखण्ड, पश्चिम बंगाल के दक्षिण-पश्चिमी क्षेत्र और ओडिशा के उत्तरी भाग में पाए जाते हैं। औपनिवेशिक काल में इन समुदायों के प्रवास के कारण असम के चाय बागानों और बांग्लादेश में भी पाए जाते हैं। इस लोक संगीत को बांग्ला, नागपुरी, कुड़माली और असमिया भाषा में प्रदर्शित किया जाता है। झुमुर गीत मुख्य रूप से करम, टुसू और बांदना में गाए जाते हैं। इसे गाने वालों में अनुसूचित जाति, अनुसूचित जनजाति और अन्य पिछड़ा वर्ग के विभिन्न समुदाय शामिल हैं, जिनमें कुड़मी महतो, भूमिज, उरांव, चिक बड़ाइक, बागाल, रजवार, मुंडा, संथाल आदि प्रमुख हैं।